  Виталий Пронин Со сётӥське калык творчествоез азинтэм понна. «Калык эктон» номинацияз вормиз Юлия Павлова - искусствоосъя элькун школаысь «Шудон» ансамбльлэн кивалтӥсез.Премилэн «Калык эктон» номинацияз вормиз Юлия Павлова - искусствоосъя элькун школаысь «Шудон» ансамбльлэн кивалтӥсез кема аръёс ӵоже пиналъёслы фольклорез яратон мылкыд пыӵатэ. Вунэтэм калык йылолъёсты, сямъёсты эскерон понна экспедициос радъя. «Калык кырӟан» номинациын вормисе потӥз Ольга Гук. Со Дэри ёрос культура юртын ветеранъёслэн «Поющие сердца» калык хорзылэн хормейстрез луыса ужа. Арлыдоосты дышетэ. Ёросысь одӥг ужрад но уг ортчы та хортэк. «Калык культура» номинациын вормиз Анна Александрова - Алнаш ёросысь Ӧркагурт клубысь «Выль ӟардон» ансамбльлэн кивалтӥсез но, кылдытӥсез но, шуыны луоз. Гурт кенакъёс асьсэ пал сям-йылолъёссэс утьыса возё, сцена вылысен возьмато сыӵеен ик, кыӵеесь соос калыкын. Вакчи дыр ӵоже «Выль ӟардон» тодмо луиз быдэс Россиын. «Чеберлыко киужъёс лэсьтон удысын кибашлы» номинациын пусъемын Киужъёсъя элькун центрын ужась Надежда Мансурова. Со уте но быгатыса азинтэ куиськонъя вашкала амалъёсты. Ужъёсыз возьматъясько Россиын но кунгож сьӧрын радъяськылӥсь ужрадъёсын но адӟытонъёсын. «Калык крезьгур» номинациын вормиз Эграысь Эшъяськон юртысь аккомпаниатор-концертмейстер Дмитрий Лекомцев.«Калык крезьгур» номинациын вормиз Эграысь Эшъяськон юртысь аккомпаниатор-концертмейстер Дмитрий Лекомцев. Трос пумо калык инструментъёсын шудэмез понна Дмитрий Лекомцевез оркестрен ӵошатъяло. Арган, баян, крезь, шулан, кубыз, балалайка, домбра, гитара... Усточи 10-лэсь трос крезьгуро инструментъёсын шудэ. Эшъяськон юртысь 7 коллективъёслэн кырӟан-эктонъёссы сотэк бездытгес луысалзы. Егит воргорон калык кырӟанлы дышетэ Эраысь искусствоосъя 1-тӥ нылпи школаын. Кытысь кылдӥз фольклорез сокем зол яратэмез? Дмитрий Николаевич валэктэ: гуртын вордски, песянай-песятайёслэсь кырӟам-верамъёссэс кылзыса будӥ. Собере, гуртын инкуазь но дышетэ. Кылзэ ай, пе, кыӵе чебер чирдо тылобурдоос. Эдуард Степанов Туспуктэм: udmurt.ru  